Manuel Marrero Cruz

Manuel Marrero CRUZ (naskiĝis la 11-an de julio 1963 en Holguín, Kubo) estas kuba politikisto. Li servis kiel Prezidanto de la Konsilio de Ministroj kaj kiel estro de la registaro de la Respubliko Kubo ekde 2019.

Li estas la unua Ĉefministro de la lando ekde kiam la posteno estis aboliciita en 1976 kaj restarigita en 2019. La lasta, kiu okupis la postenon en 1976, estis Fidel Castro.

Marreo Cruz komence studis arkitekturon. En la 1990-aj jaroj, li estis estro de la teknika investa grupo de la Gaviota Grupo, la turisma divido de la armee kontrolata holdingo GAESA. Poste, li fariĝis vicdirektoro kaj poste ĝenerala direktoro de la Hotelo Río de Luna en Guardalavaca. Samtempe, li estis la delegito de Gaviota por la orientaj provincoj de Kubo. En 1999, Marreo Cruz fariĝis vicprezidanto kaj en 2001 prezidanto de Gaviota. 

Manuel Marrero Cruz estas membro de la Politika Buroo de la Komunista Partio de Kubo. De 2004 ĝis 2019, li funkciis kiel Ministro pri Turismo.  Li estis nomumita de sia antaŭulo kaj nuna prezidanto, Miguel Díaz-Canel. 

La posteno de Ĉefministro estis establita post referendumo pri nova konstitucio en februaro 2019. La posteno estis vaka de kiam Fidel Castro tenis ĝin en 1976. La kuba prezidanto Miguel Díaz-Canel formale nomumis Marrero-n, kaj la nomumo estis aprobita de la Nacia Asembleo. La Ĉefministro estas elektita por kvinjara oficperiodo laŭ la nova konstitucio de Kubo. 

 Referencoj 

 Eksteraj ligiloj 

 Pepas
 Biografio de CIDOB (en la hispana)

Kategorio:Ĉefministroj de Kubo
Kategorio:Kubaj ministroj